CELEX: 51996PC0706
Language: el
Date: 1997-01-08
Title: Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΟΚ) αριθ. 1442/88 για την χορήγηση, για τις αμπελουργικές περιόδους 1988/1989 μέχρι 1997/1998, πριμοδοτήσεων για οριστική εγκατάλειψη αμπελουργικών εκτάσεων

Avis juridique important

|

51996PC0706

Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΟΚ) αριθ. 1442/88 για την χορήγηση, για τις αμπελουργικές περιόδους 1988/1989 μέχρι 1997/1998, πριμοδοτήσεων για οριστική εγκατάλειψη αμπελουργικών εκτάσεων  /* COM/96/0706 ΤΕΛΙΚΟ - CNS 97/0009 */  

Επίσημη Εφημερίδα αριθ. C 095 της 24/03/1997 σ. 0029

Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 1442/88 για τη χορήγηση, για τις αμπελουργικές περιόδους 1988/89 έως 1997/98, πριμοδοτήσεων για οριστική εγκατάλειψη αμπελουργικών εκτάσεων (97/C 95/03) COM(96) 706 τελικό - 97/0009 (CNS) (Υποβλήθηκε από την Επιτροπή στις 9 Ιανουαρίου 1997)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,την πρόταση της Επιτροπής,τη γνώμη του Ευρωπαϊκού Κοινοβουλίου,τη γνώμη της Οικονομικής και Κοινωνικής Επιτροπής,Εκτιμώντας:ότι η πείρα που έχει αποκτηθεί από την εφαρμογή του κανονισμού (ΕΟΚ) αριθ. 1442/88 του Συμβουλίου, της 24ης Μαΐου 1988, για τη χορήγηση, για τις αμπελουργικές περιόδους 1988/89 έως 1995/96, πριμοδοτήσεων για οριστική εγκατάλειψη αμπελουργικών εκτάσεων (1), όπως τροποποιήθηκε τελευταία από τον κανονισμό (ΕΚ) αριθ.1595/96 (2), δείχνει ότι το κατ' αποκοπήν ποσό που προβλέπεται για την περιφέρεια Charentes δεν επιτρέπει την εγκατάλειψη αμπελουργικών εκτάσεων η απόδοση των οποίων είναι πολύ υψηλή 7 ότι αυτές οι εκτάσεις είναι εκείνες, η εγκατάλειψη των οποίων επιτρέπει την ευκολότερη επίτευξη της ζητούμενης ισορροπίας και ότι, επομένως, δεν υπάρχει πλέον λόγος διατήρησης αυτού του κατ' αποκοπή καθεστώτος 7ότι, σύμφωνα με το άρθρο 1 παράγραφος 1 δεύτερο και τρίτο εδάφιο του εν λόγω κανονισμού, τα κράτη μέλη πρέπει να ορίσουν τις περιοχές στις οποίες οι κάτοχοι γεωργικών εκμεταλλεύσεων μπορούν να απολαύσουν πριμοδοτήσεως για την οριστική εγκατάλειψη αμπελουργικών εκτάσεων και τούτο πριν από την εφαρμογή του μέτρου αυτού 7 ότι ο ορισμός αυτός καθυστέρησε και υπάρχει κίνδυνος να καταστεί ανεφάρμοστο το μέτρο για την περίοδο 1996/97 7 ότι πρέπει, συνεπώς, να παραταθεί η προθεσμία που καθορίσθηκε για την υποβολή των αιτήσεων χορηγήσεως της πριμοδοτήσεως από τους δικαιούχους στις αρμόδιες υπηρεσίες που έχουν ορισθεί από τα κράτη μέλη,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 1. Στο άρθρο 2 παράγραφος 1 του κανονισμού (ΕΟΚ) αριθ. 1442/88 διαγράφεται το στοιχείο δ).2. Στο άρθρο 4 παράγραφος 1 του κανονισμού (ΕΟΚ) αριθ. 1442/88, μετά το πρώτο εδάφιο, προστίθεται το ακόλουθο νέο εδάφιο:«Εντούτοις, για την περίοδο 1996/97, η προθεσμία της 31ης Δεκεμβρίου 1996 που έχει καθοριστεί για την υποβολή των αιτήσεων χορηγήσεως της πριμοδοτήσεως από τους δικαιούχους στις υπηρεσίες που έχουν ορισθεί από τα κράτη μέλη μεταφέρεται στις 31 Ιανουαρίου 1997.»Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιανουαρίου 1997.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.(1) ΕΕ αριθ. L 132 της 28. 5. 1988, σ. 3.(2) ΕΕ αριθ. L 206 της 16. 8. 1996, σ. 36.